R A T I 0. 109 



ct Hadrianum, rhetorices cathedra ornavit. Alios denique doctrinas politicas 

 tradere jussit, omnibusque certa salaria ex publico constituit. Quas leges 

 suae ille Academiae scripserit ignoramus , sed summa mansit semper 

 Atheniensis cathedrae dignitas. Ad hanc nemo admittebatur , nisi post 

 solemnem probationem, eamque saepe ipsi Jmperatores conferre in claris- 

 simos doctores solebant, summae eruditionis praemium. Docuerunt ibi 

 plurimi doctrinae fama celebres, maximumque mansit haec schola urbis 

 ornamentum. Efferebatur ilia summis laudibus ob doctrinas ibi traditas, 

 undique eo confluebant juvenes, non tantum ex Graecia sed ex toto Oriente 

 atque ex Italia quo doctrinae fructum acquirerent, suis se singuli magistris 

 applicantes. Nolo, Auditores, hujus instituti historiam nunc persequi, 

 eorumque nomina conquirere, qui ibi docuerunt aut studiorum causa ver- 

 sati fuere. Testes tamen si forte requiritis, Septimium Severum et Julianum 

 Imperatores, Boethium, Romanorum ultimum, Originem, Basilium, Chry- 

 sostomum , ecclesiae lumina-, ex hac schola prodiisse animadvertite ! Videtis 

 per quamlongam annorum seriem ilia schola floruerit, quam Marcus Athenis 

 condidit, ita ut ab Ausonio celebrari posset 



Paciferae primum, cui conligit arbor olivae 

 Attica, facundae cujus mera gloria linguae. 



Sed sentio in viam esse redeundum. De Marco nos dicere coegit schola 

 Attica; sed profecto Antoninus Pius .quoque publicam institutionem non 

 neglexerat. Per totum ille imperium scholas instauravit voluitque, ut in 

 omnibus majoribus civitatibus auditoria publica essent et doctores a curia 

 probati juventutem instituerent et docerent. Eorum salaria a civitatibus 

 persolvenda ordinavit, eorum confirmavit honores et privilegia. Oratione 

 ad Senatuin habita ipse numerum professorum pro magnitudine civitatium 

 definivit, descripsit eorum jui'a, immunitates , vacationem, monuit de illo- 

 rum officiis, ut probati in patria sua strenue suo munere fungerentur. 

 De philosophis vero numerum indicare noluit , optima sane ratione , quia 

 scilicet rari essent, qui philosopharentur , illis tamen qui docerent, vaca- 

 tionem a muneribus personalibus et prisca jura concessit. Videte, Audi- 

 tores, quam nulla turn civitas fuerit paulo major ^ quae non suos magistros 



